International Ornithological Congress

Ny International Ornithological Congress (IOC) dia fikambanana iraisam-pirenena ho an' ny fampiroboroboana ny ôrnitôlôjia (fandalinana ara-tsiansa ny vorona). Izy io no tranainy indrindra sy iraisam-pirenena indrindra amin' ny fihaonan' ny ôrnitôlôjista na ôrnitôlôga. Nokarakarain' ny International Ornithological Committee, vondrona misy ôrnitôlôga 200 eo ho eo izy io. Natao tamin' ny taona 1884 ny kôngresy voalohany. Hatramin' ny taona 1926 dia tsy nanaraka fotoana mitsingerina ny fikarakarana ireo kôngresy ireo mandra-pahatongan' ny fanapahan-kevitra hikarakarana azy ireo isaky ny efa-taona (afa-tsy tamin' ny Ady Lehibe Faharoa). Tany Campos do Jordão, tamin' ny 21 Aogositra 2010, dia lasa nantsoina hoe International Ornithologists' Union (IOU) ny International Ornithological Committee (IOC).